
VŠEOBECNÉ ZÁVÄZNÉ NARIADENIE OBCE
 MARŠOVÁ - RAŠOV

6 /2012
o nakladaní s komunálnym a drobným stavebným odpadom na území obce Maršová – Rašov

na  kalendárny rok 2013 a ďalšie zdaňovacie obdobia
Čl. I.

Úvodné ustanovenia a predmet úpravy
Toto všeobecne záväzné nariadenie (ďalej len „VZN“) upravuje  podrobne podmienky nakladania s komunálnym odpadom a drobným stavebným  odpadom (ďalej len „KO a DSO“) na území obce Maršová – Rašov.
Čl. ll.

Účel odpadového hospodárstva

Účelom odpadového hospodárstva v obci je predchádzať vzniku odpadov a obmedzovať ich tvorbu. Pre splnenie týchto požiadaviek je potrebná realizácia nasledovných opatrení:

· zaviesť separovaný zber odpadu a využitie jednotlivých druhov druhotných surovín pre ďalšie spracovanie

· kompostovanie odpadov zo zelene
· zneškodňovať odpady spôsobom neohrozujúcim zdravie ľudí a nepoškodzujúcim životné prostredie nad mieru ustanovenú zákonom

Čl. lll.

Práva a povinnosti obce pri nakladaní s komunálnymi odpadmi a s drobnými stavebnými odpadmi na území obce

Za nakladanie s komunálnymi odpadmi a s drobnými stavebnými odpadmi, ktoré vznikli na území obce zodpovedá obec.

Povinnosti obce:

· zabezpečiť potrebný počet zberných nádob zodpovedajúcich systému zberu komunálnych odpadov na území obce, ako aj zabezpečovanie priestoru, kde môžu občania odovzdávať oddelené zložky komunálnych odpadov v rámci separovaného zberu,

· zabezpečiť zber a prepravu objemných odpadov za účelom ich zhodnotenia, alebo zneškodnenia, oddelene vytriedených odpadov z domácností s obsahom škodlivín a drobných stavebných odpadov,

· zabezpečiť odvoz objemného komunálneho odpadu z okolia zberných nádob na odpad.

Čl. lV.

Práva a povinnosti právnických a fyzických osôb pri nakladaní s KO a DSO

Zber, prepravu, zneškodňovanie a zhodnocovanie kom. odpadov a DSO zabezpečuje pre obec firma T + T, ktorá má s obcou uzatvorenú zmluvu o vykonávanie tejto činnosti.
Objemný odpad sezónneho charakteru a DSO, ktorý nemožno ukladať do 110 l a 240 l a

1100 l zberných nádob na odpad, ukladať do veľkoobjemových kontajnerov, ktoré sú rozmiestnené vo vyčlenených častiach obce, podľa potreby. 

Za sprístupnenie zberných nádob v čase odvozu pri rodinných domoch zodpovedá pôvodca.
Ak sa pri odvoze vyseparovanej zložky KO zistí, že je znečistená iným odpadom, odpad sa odvezie ako zmesový KO.

Oprávnená osoba je povinná so zbernými nádobami šetrne zaobchádzať a chrániť ich pred  poškodením a odcudzením. 

Oprávnená osoba je povinná udržiavať v okolí zberných nádob poriadok a čistotu.

Po zavedení separovaného zberu v obci držitelia komunálneho odpadu sú povinní do určených zberných nádob zbierať oddelene vytriedený odpad.
Oprávnená osoba je povinná úzko spolupracovať s obcou a poskytovať jej známe údaje o tých pôvodcoch, ktorí nie sú zapojení do systému zberu.

Znečistenie okolia stanoviska zberných nádob spôsobené pri vyprázdňovaní a odvoze odpadov odstránia pracovníci oprávneného vývozcu okamžite pri zbere odpadov.

Nakladať a zaobchádzať s KO a DSO v zmysle tohto VZN.
Zapojiť sa do systémového zberu KO a DSO v obci.

Ukladať KO alebo ich oddelené zložky a DSO na účely ich zberu na miesta určené obcou a do zberných nádob.

O zberné nádoby sa riadne starať a v prípade straty nádoby na odpady, alebo jej poškodenia spôsobenú škodu oznámiť obci.

Zapojiť sa do systému separovaného zberu zavedeného obcou a realizovaného iba cestou oprávnenej osoby, ktorá má na túto činnosť uzatvorenú zmluvu s obcou.

Separované odpady podľa zbieraných zložiek oddelene zhromažďovať a vytriediť podľa požadovanej kvality a umiestniť do zberných nádob.

Odpad vzniknutý vo väčšom množstve pri príležitostnej činnosti – stavebnej, poľnohospodárskej triediť osobitne a jeho vhodné zneškodňovanie dojednať na obecnom úrade.

ZAKAZUJE SA:

· uložiť, alebo ponechať odpad na inom mieste, ako na mieste na to určenom týmto VZN

· dávať do zberných nádob taký odpad, ktorý do nich nepatrí a používať ich na iné účely
· sypať odpady mimo zberných nádob na odpad
· uložiť odpad do cudzích zberných nádob, za ktoré hradí poplatok iní pôvodca
· uložiť odpady za účelom zneškodnenia mimo obcou určeného miesta
· zneškodňovať, alebo zhodnocovať odpad v rozpore s týmto VZN
· zhromažďovať odpad od iných pôvodcov na svojom pozemku
· dávať uhynuté zvieratá, odpady zo spracovania a zabitia zvierat do zberných nádob na odpad

· je zakázané, okrem oprávneného vývozcu odvážať, premiestňovať zberné nádoby, vyprázdňovať ich, akokoľvek s nimi manipulovať
Čl. V.

Separovaný zber, papier, sklo, plasty, kovy

Nádoby na zber skla, papiera, kompozitných obalov, kovových obalov a plastov sú rozmiestnené v obci na stálych miestach v počte 95 kusov. Zbierajú sa donáškovým spôsobom.

· kovový šrot individuálne podľa potreby, alebo na obcou určené miesto za kultúrny dom v športovom areáli
Čl. Vl.

Nakladanie s nebezpečnými zložkami z KO

V obci sa realizuje na základe potreby 1 x ročne organizovaný zber odpadových olovených akumulátorov, prostredníctvom oprávnenej osoby resp. firmy  /T + T, a.s. Žilina/.

O vykonaní zberu a o miestach určených na ukladanie tohto odpadu obec informuje občanov prostredníctvom verejného rozhlasu.

Čl. Vll.

Systém zberu DSO

Pôvodcovia DSO sú povinní pred zahájením stavebných prác vopred dojednať spôsob zneškodnenia DSO na obecnom úrade.

Náklady spojené s prepravou a zneškodnením DSO znáša pôvodca odpadu.

DSO vzniknuté pri stavebnej činnosti sa ukladajú do veľkokapacitných kontajnerov oprávneného vývozcu, ktoré budú odvezené a zneškodnené pre nie nebezpečný odpad  na skládke v Mikšovej, k. ú. Maršová.

Držitelia DSO sú povinní odpad zhromažďovať od času ďalšieho odvozu bezpečným spôsobom mimo verejného priestranstva alebo i na verejnom priestranstve výlučne na základe súhlasu obce s využitím verejného priestranstva takým spôsobom, aby nedochádzalo k poškodzovaniu životného prostredia, nadmernému znečisťovaniu okolia a k ohrozeniu bezpečnosti a zdravia ľudí.

Je zakázané ukladať odpad ako i DSO na iné miesto, než na to určené a tým vytvárať nepovolené skládky.

Čl. Vlll.

Systém zberu objemného odpadu a kalu zo septikov
Objemný odpad je odpad z domácností, ktorý svojim rozmerom a hmotnosťou nezodpovedá používaným zberným nádobám a kontajnerom (koberce, nábytok...).

Zhromažďovanie, zber a preprava objemného odpadu sa uskutočňuje najmenej dvakrát ročne (par. 39 ods. 3 písm. b) zák. o odpadoch). Pre tento účel obecný úrad zabezpečí u organizácie poverenej zberom umiestnenie veľkoobjemových kontajnerov.
Obecný úrad zabezpečí informovanosť občanov vždy týždeň dopredu a to obvyklým spôsobom o termíne a mieste uloženia kontajnerov. Zároveň upozorní občanov na druh odpadu, na ktorý sú určené.

Pôvodcovia odpadu kal zo septikov sú povinní zabezpečiť zneškodňovanie individuálne organizáciou vlastniacou na túto činnosť povolenie.

Čl. IX

Biologický odpad a jeho zneškodňovanie
Biologický odpad je odpad z domácností a organický odpad vznikajúci na území obce pri činnosti právnických alebo fyzických osôb, ako aj pri údržbe verejnej zelene, vrátane parkov a cintorínov. Biologický odpad nesmie obsahovať suroviny s nadlimitným obsahom cudzorodých látok, nerozložiteľné prímesi, mastnotu, zbytky pesticídov, ropné uhľovodíky, ťažké kovy, kovové predmety (vrátane drôtov) a kamene. Obvykle sem patrí zelený bioodpad (tráva, lístie, burina), odpad z dreva (konáre, drevené triesky, hobliny a piliny), odpad z potravín (škrupiny, zvyšky jedál, odpad z kávy a čaju, odpad z ovocia), slama, seno, exkrementy zvierat (trus z hydiny, močovka, exkrementy hovädzieho dobytka).
· Odpad zo zelene, biologicky rozložiteľný odpad môžu občania uložiť na vlastnom pozemku
· Uhynuté zvieratá – držiteľ zabezpečí likvidáciu prostredníctvom veterinárnej asanačnej spoločnosti Žilina, Mojšova Lúčka č. t. 5654112.

· Prevádzkovateľ kuchyne je povinný zaviesť a zabezpečovať vykonávanie triedeného zberu pre biologicky rozložiteľný kuchynský a reštauračný odpad, ktorého je jeho pôvodcom.

· Povinnosť zaviesť a zabezpečovať vykonávanie triedeného zberu komunálnych odpadov pre biologický rozložiteľné komunálne odpady sa nevzťahuje na obec,
· ktorá preukáže, že najmenej 50 % obyvateľov kompostuje vlastný odpad

· alebo, že je to pre obec ekonomicky neúnosné, pretože náklady na nakladanie  s komunálnymi odpadmi nemožno pokryť ani pri určení miestneho poplatku vo výške 50 % zo zákonom ustanovenej hornej hranice sadzby miestneho poplatku.
Čl. X
Zberné nádoby, ich stanovištia, intervaly odvozu

Zberné nádoby musia byť umiestnené na vyhradených miestach, ktorými nesmú byť komunikácie a chodníky. Za umiestnenie zberných nádob zodpovedá pôvodca, rovnako ako za čistotu stanovišťa zberných nádob.

Prístup k nádobám musí byť zabezpečený  celoročne a každý občan je povinný sprístupniť odvoz odpadov. Zberné nádoby nesmú byť preplňované nad predpísanú užitočnú hmotnosť. Je zakázané ukladať odpad v okolí nádob pri ich preplnení.

V obci je zavedený 2 – týždňový cyklus vývozu odpadu.

Právnické a fyzické osoby oprávnené na podnikanie musia disponovať takým množstvom nádob aby boli schopné prijať dvojtýždňovú produkciu KO.

Systém zberu odpadov v rozsahu ustanovenom týmto VZN sa vyhlasuje za záväzný Obecný systém na celom katastrálnom území obce.

Pri paušálnom poplatku sa určuje pre zmiešaný KO 110 l nádoba pri rodinnom dome s počtom obyvateľov 1 - 4 osoby, 240 l nádoba pri rodinnom dome s počtom obyvateľov 5 – 10 osôb. Nad 10 osôb sa platí ako pri 10 – tich osobách. (Je určený strop 10 osôb v jednej rodine.)

Čl. XI
Priestupky a pokuty

Porušenie tohto VZN je v zmysle ustanovenia § 45, 47 alebo 48 zákona č. 372/1990 Zb. o priestupkoch v znení neskorších predpisov priestupkom na úseku odpadového hospodárstva alebo v prípade právnickej osoby správnym deliktom podľa ustanovenia § 13 a zákona č.  369/1990 Zb. o obecnom zriadení v znení noviel, ak nejde o priestupok, prípadne správny delikt, podľa iného zákona najmä podľa ustanovenia § 78 a § 80 zákona o odpadoch alebo trestný čin.

Priestupku na úseku odpadového hospodárstva sa dopustí ten, kto:

· zneškodňuje alebo zhodnocuje odpad v rozpore s týmto VZN,

· uloží odpad na iné miesto než na miesto určené obcou alebo do zberných nádob nezodpovedajúcich systému zberu,

· neposkytne obcou požadované údaje, súvisiace s nakladaním s KO a DSO
· likvidovať odpad spaľovaním
Za uvedené priestupky možno uložiť pokutu do 166,00 €.
Na prejednávanie priestupkov sa vzťahujú všeobecné predpisy o prejednávaní priestupkov, ak zákon o odpadoch neustanovuje inak.

Výnosy z pokút sú príjmom rozpočtu obce.

Čl. XlI
Záverečné ustanovenia

Obecné zastupiteľstvo obce Maršová - Rašov sa na tomto všeobecne záväznom nariadení o nakladaní s KO a DSO na rok 2013 uznieslo dňa  12.12.2012  uznesením č. 9/2012.

Všeobecne záväzné nariadenie nadobúda platnosť 1. 1. 2013.
V Maršovej – Rašove  dňa: 27. 11. 2012
Mgr. Dagmar Karasová
                                                                                                        starostka obce

Vyvesené dňa: 28.11.2012
  Zvesené dňa: 12.12.2012
